पहले सर्ग में कवि ने ईश्वर का आवाहन किया है। कवि ने इस नवीन कृति को भारतीय संस्कृति के प्रचार हेतु उपक्रम माना है। दूसरे सर्ग में नायक के पिता मुरारिदत्त के पुत्र अभाव में दुःख और शिव पूजा के पश्चात वरदान का उल्लेख है। इसी सर्ग में मुरारिदत्त परिवार परम्पराओं के रक्षण का निर्देश प्राप्त करते हैं। तीसरे सर्ग में नायक का जन्म होता है परन्तु शिशु की माँ का अकस्मात् देहांत हो जाता है और उसका पालन पोषण पित्रिव्या हरदेई करती है। इसके उपरांत बालक की पठन में अनुत्सुकता, मल्ल विद्या (कुश्ती) से आकर्षण और मुरारिदत्त का उसको विवाह बंधन में प्रतिबद्ध करने का वर्णन है। चौथे सर्ग में बालक कुछ समय तक पिता को प्रसन्न करने का प्रयास करता है परन्तु मल्ल विद्या में रुचि के कारण एक आगंतुक मल्ल (पहलवान) से युद्ध करके विजयी होता है। पिता सभी के सामने बालक का तिरस्कार करते हैं, कुपित होकर बालक घर छोड़कर चला जाता है। दिल्ली में वह एक दूसरे मल्ल से परास्त होता है और एक वृद्ध से प्रभावित होकर शिक्षा हेतु वाराणसी चला जाता है।

सर्ग ९-१२
सर्ग ५-८
सर्ग १-४
सर्ग १३-१६